
40                                                      DR.30.03.2017                                                       

 

yang hakim itu berkhidmat dalam jawatan yang lain itu. Sekiranya dikehendaki untuk 
melepaskan jawatannya sebagai hakim dan tidak dilantik semula sebagai hakim, dia 
hendaklah disifatkan sebagai berkhidmat sebagai hakim sehingga umur 66 tahun dan 
bersara menurut Perenggan 8(a) Akta 55. 

Tuan Yang di-Pertua, saya mohon mencadangkan.  

Timbalan Yang di-Pertua [Datuk Seri Dr. Ronald Kiandee]: Ada sesiapa 
menyokong? 

Timbalan Menteri Perdagangan Antarabangsa dan Industri [Datuk Haji 
Ahmad bin Haji Maslan]: Tuan Yang di-Pertua, saya mohon menyokong.  

Timbalan Yang di-Pertua [Datuk Seri Dr. Ronald Kiandee]: Ahli-ahli Yang 
Berhormat, masalah di hadapan Majlis ialah rang undang-undang bernama suatu akta 
untuk meminda Akta Saraan Hakim 1971 dibacakan kali yang kedua sekarang dan 
terbuka untuk dibahas.  

Pembahas yang sama. Yang Berhormat Padang Serai. Ya, Yang Berhormat 
Padang Serai. 

 

3.15 ptg. 

Tuan N. Surendran a/l K. Nagarajan [Padang Serai]: Terima kasih Tuan Yang 
di-Pertua. Tuan Yang di-Pertua, di dalam mencadangkan rang undang-undang ini, 
Menteri tadi menyebut mengenai perlunya tempoh sebagai Pesuruhjaya Kehakiman 
diambil kira iaitu di dalam klausa 4, rang undang-undang tersebut dan iaitu satu 
percubaan yang sebenarnya untuk memastikan hakim tersebut apabila mengira pencen 
dan sebagainya, tempoh sebagai JC itu, kita kata JC diambil kira.  

Akan tetapi persoalannya Tuan Yang di-Pertua adalah mengapa perlu 
Pesuruhjaya Kehakiman dilantik dan bukannya seseorang individu yang layak itu terus 
dilantik sebagai hakim Mahkamah Tinggi? Ini kerana kita tahu bahawa Pesuruhjaya 
Kehakiman itu tidak mempunyai security of tenure dengan izin, bermakna mempunyai 
perlindungan yang diberikan kepada seorang hakim Mahkamah Tinggi di bawah 
Perlembagaan Persekutuan iaitu untuk menyingkirkan atau memecat seorang hakim 
Mahkamah Tinggi dan hakim yang lebih tinggi daripada itu adalah perlu untuk dibentuk 
satu tribunal seperti yang dilakukan di dalam kes Tun Salleh Abas tahun 1988. Itu 
keperluan Perlembagaan Persekutuan.  

Masalahnya Tuan Yang di-Pertua, sekarang kedudukan Pesuruhjaya 
Kehakiman ini digunakan seolah-olah satu provisional period. Malah itu yang disebut oleh 
ketua hakim dan sebagainya bahawa hakim itu perlu menjalani provisional period untuk 
dua tahun dan baru dia akan dilantik sebagai hakim penuh. Masalah yang timbul adalah 
bahawa ini dengan jelas menjejaskan kebebasan institusi kehakiman, independence of 
judication sebabnya kalau kita lihat sistem melantik seperti ini sebelum tahun 1976 tidak 
ada.  

Tahun 1976 ada satu pindaan kepada Perlembagaan Persekutuan yang 
membenarkan pesuruhjaya kehakiman dilantik dan tujuannya pada masa itu jelas. 
Hansard akan menunjukkannya bahawa untuk menyelesaikan backlog case. Itulah 
sebabnya sistem Pesuruhjaya Kehakiman dibawa. Akan tetapi selepas itu terutamanya 
dalam tahun 90-an, ia telah dijadikan satu ciri tetap ataupun permanent fixture di dalam 
melantik hakim-hakim di Mahkamah Tinggi di negara ini. Beberapa kali sudah lama 
badan-badan seperti Majlis Peguam dan sebagainya telah meminta supaya praktis ini 
dihentikan.  

Tuan Yang di-Pertua, ini adalah satu isu yang amat penting dengan izin 
frequently overlooked di dalam isu kebebasan kehakiman. Ini kerana hari ini kita 
membahaskan mengenai Rang Undang-undang Saraan Hakim yang penting untuk 
rakyat dan juga untuk pelabur asing adalah satu sistem kehakiman di mana rakyat, 
pelabur asing dan masyarakat antarabangsa mempunyai keyakinan. Jika adalah 
diketahui dan diketahui sekarang bahawa hakim-hakim yang juga akan terpaksa 
membuat keputusan-keputusan di dalam kes-kes di mana satu pihak mungkin Kerajaan 
Malaysia, satu pihak lagi adalah mungkin orang biasa dan dengan pastinya di dalam 
keadaan seperti itu keyakinan hanya akan ada jika kita tahu bahawa tiada sesiapa yang 
boleh sewenang-wenangnya tidak meneruskan kontrak hakim tersebut ataupun 
menamatkan kontrak hakim tersebut dan sebagainya. 

 



yang hakim itu berkhidmat dalam jawatan yang lain itu. Sekiranya dikehendaki untuk melepaskan jawatannya sebagai hakim dan tidak dilantik semula sebagai hakim, dia hendaklah disifatkan sebagai berkhidmat sebagai hakim sehingga umur 66 tahun dan bersara menurut Perenggan 8(a) Akta 55. Tuan Yang di-Pertua, saya mohon mencadangkan. Timbalan Yang di-Pertua [Datuk Seri Dr. Ronald Kiandee]: Ada sesiapa menyokong? Timbalan Menteri Perdagangan Antarabangsa dan Industri [Datuk Haji Ahmad bin Haji Maslan]: Tuan Yang di-Pertua, saya mohon menyokong. Timbalan Yang di-Pertua [Datuk Seri Dr. Ronald Kiandee]: Ahli-ahli Yang Berhormat, masalah di hadapan Majlis ialah rang undang-undang bernama suatu akta untuk meminda Akta Saraan Hakim 1971 dibacakan kali yang kedua sekarang dan terbuka untuk dibahas. Pembahas yang sama. Yang Berhormat Padang Serai. Ya, Yang Berhormat Padang Serai. 3.15 ptg. Tuan N. Surendran a/l K. Nagarajan [Padang Serai]: Terima kasih Tuan Yang di-Pertua. Tuan Yang di-Pertua, di dalam mencadangkan rang undang-undang ini, Menteri tadi menyebut mengenai perlunya tempoh sebagai Pesuruhjaya Kehakiman diambil kira iaitu di dalam klausa 4, rang undang-undang tersebut dan iaitu satu percubaan yang sebenarnya untuk memastikan hakim tersebut apabila mengira pencen dan sebagainya, tempoh sebagai JC itu, kita kata JC diambil kira. Akan tetapi persoalannya Tuan Yang di-Pertua adalah mengapa perlu Pesuruhjaya Kehakiman dilantik dan bukannya seseorang individu yang layak itu terus dilantik sebagai hakim Mahkamah Tinggi? Ini kerana kita tahu bahawa Pesuruhjaya Kehakiman itu tidak mempunyai security of tenure dengan izin, bermakna mempunyai perlindungan yang diberikan kepada seorang hakim Mahkamah Tinggi di bawah Perlembagaan Persekutuan iaitu untuk menyingkirkan atau memecat seorang hakim Mahkamah Tinggi dan hakim yang lebih tinggi daripada itu adalah perlu untuk dibentuk satu tribunal seperti yang dilakukan di dalam kes Tun Salleh Abas tahun 1988. Itu keperluan Perlembagaan Persekutuan. Masalahnya Tuan Yang di-Pertua, sekarang kedudukan Pesuruhjaya Kehakiman ini digunakan seolah-olah satu provisional period. Malah itu yang disebut oleh ketua hakim dan sebagainya bahawa hakim itu perlu menjalani provisional period untuk dua tahun dan baru dia akan dilantik sebagai hakim penuh. Masalah yang timbul adalah bahawa ini dengan jelas menjejaskan kebebasan institusi kehakiman, independence of judication sebabnya kalau kita lihat sistem melantik seperti ini sebelum tahun 1976 tidak ada. Tahun 1976 ada satu pindaan kepada Perlembagaan Persekutuan yang membenarkan pesuruhjaya kehakiman dilantik dan tujuannya pada masa itu jelas. Hansard akan menunjukkannya bahawa untuk menyelesaikan backlog case. Itulah sebabnya sistem Pesuruhjaya Kehakiman dibawa. Akan tetapi selepas itu terutamanya dalam tahun 90-an, ia telah dijadikan satu ciri tetap ataupun permanent fixture di dalam melantik hakim-hakim di Mahkamah Tinggi di negara ini. Beberapa kali sudah lama badan-badan seperti Majlis Peguam dan sebagainya telah meminta supaya praktis ini dihentikan. Tuan Yang di-Pertua, ini adalah satu isu yang amat penting dengan izin frequently overlooked di dalam isu kebebasan kehakiman. Ini kerana hari ini kita membahaskan mengenai Rang Undang-undang Saraan Hakim yang penting untuk rakyat dan juga untuk pelabur asing adalah satu sistem kehakiman di mana rakyat, pelabur asing dan masyarakat antarabangsa mempunyai keyakinan. Jika adalah diketahui dan diketahui sekarang bahawa hakim-hakim yang juga akan terpaksa membuat keputusan-keputusan di dalam kes-kes di mana satu pihak mungkin Kerajaan Malaysia, satu pihak lagi adalah mungkin orang biasa dan dengan pastinya di dalam keadaan seperti itu keyakinan hanya akan ada jika kita tahu bahawa tiada sesiapa yang boleh sewenang-wenangnya tidak meneruskan kontrak hakim tersebut ataupun menamatkan kontrak hakim tersebut dan sebagainya.